projecte-aina/catalan_government_crawling huggingface dataset:
Delegat del Govern de la Generalitat a Girona
Aquest mes de setembre s'ha obert una nova convocatòria del Pla Únic d'Obres i Serveis de Catalunya (PUOSC), un programa que arriba després d'anys de no convocar-se, i és que hem de mirar enrere fins el 2016-2017, per trobar la darrera convocatòria.
Amb la reactivació del PUOSC, el Govern de la Generalitat demostra l'esforç i el compromís d'inversió al món local per tal d'afavorir el desenvolupament econòmic dels municipis.
El PUOSC, és un mecanisme de cooperació econòmica i col·laboració entre administracions, per dur a terme inversions de competència municipal.
Aquest pla permet impulsar l'equilibri territorial, finançar equipaments i infraestructures, millorar la gestió eficient dels recursos municipals o realitzar actuacions destinades a serveis.
Tot plegat amb l'objectiu d'apostar pel món local i millorar la qualitat de vida de la població.
El Pla Únic d'Obres i Serveis de Catalunya corresponent al període 2020-2024, està dotat amb 250 milions d'euros i dividit en dues línies de subvencions.
Aquestes subvencions estan pensades per cobrir les necessitats inversores dels municipis, tenint molt en compte els que tenen menys de 5.000 habitants.
Per tal d'apropar totes aquestes dades al territori, el passat 12 de setembre, l'Edifici de la Generalitat de Girona va acollir la presentació del PUOSC a comarques gironines, amb la presència de la consellera de la Presidència, Meritxell Budó.
I és que pel que fa a la demarcació de Girona el nombre de municipis destinataris és 219, el de Consells Comarcals 7 i el d'Entitats municipals 1.
La jornada va ser tot un èxit de participació, més de 300 alcaldes/esses i regidors/es van assistir a l'acte, per tal de conèixer tots els detalls del programa de primera mà.
Des d'aquí vull tornar a agrair l'interès, el compromís i la gran tasca que les administracions locals fan dia a dia per atendre les demandes dels ciutadans i ciutadanes.
El mes d'octubre ha esdevingut com una gerra d'aigua freda per a molts.
Després de dos anys d'injusta presó provisional, el matí del 14 d'octubre el Tribunal Suprem feia pública la condemna dels líders socials i polítics del nostre país.
Entre 9 i 13 anys de presó per a persones demòcrates, pacífiques i compromeses, que van decidir posar les urnes l'1 d'octubre del 2017, perquè tots els ciutadans i ciutadanes de Catalunya poguessin votar el seu futur en un referèndum.
Consternats i indignats per aquesta dura i injusta sentència, la resposta política i ciutadana no va tardar a arribar.
Des de la delegació de la Generalitat a Girona vam creure convenient dur a terme una sessió extraordinària del Consell de Direcció Territorial, per fer públic un manifest unitari de rebuig i condemna a la sentència.
Seguirem treballant pel diàleg i la resolució d'aquest conflicte polític, així com continuarem exigint la llibertat dels líders condemnats.
Amb aquestes línies també vull reiterar el suport a tots ells i a les seves famílies.
En moments tan complicats val la pena recordar que hem d'anar amb el cap ben alt defensant els drets fonamentals i les llibertats.
El 25 de novembre s'ha commemorat un any més el Dia Internacional per a l'Eliminació de la Violència envers les Dones.
Enguany el lema de la campanya del Govern de la Generalitat ens ha interpel·lat directament als homes "Ni agressor, ni còmplice.
Atura les violències masclistes".
L'objectiu, fer-nos reflexionar perquè aturem les violències masclistes i formem part de la solució, posant el focus sobre la responsabilitat d'agressors i còmplices i no sobre les dones que pateixen violències masclistes.
I és que no només comet violència qui agredeix o abusa d'una dona, sinó també el que es queda mirant, sense fer res.
Les xifres són esgarrifadores, 8 dones assassinades a Catalunya durant el que portem de 2019; 52 en tot l'Estat, l'última precisament el passat 25 de novembre; 1028 feminicidis des que es van començar a comptabilitzar el 2003.
Això sense comptar la multitud de violències masclistes de formes i àmbits diversos que es produeixen cada dia contra les dones, pel simple fet de ser dones.
Tenim un deure com a societat, no ens podem mantenir neutrals, ja n'hi ha prou d'abaixar el cap i mirar cap a una altra banda.
Tots i totes hem de col·laborar en promoure la identificació de les diferents situacions de violències masclistes, ajudar a crear un entorn protector per a les dones que les pateixen i assenyalar i sancionar els agressors, els únics responsables.
Només així combatrem aquesta xacra, fent que cada dia sigui 25N.
Coincidint amb el 80è aniversari de l'exili republicà, el Govern de la Generalitat ha volgut recordar aquest fet colpidor amb diferents actes carregats de simbolisme.
Primer va ser la consellera de Justícia, Ester Capella, en un seguit d'esdeveniments a La Jonquera i Camprodon.
Dies després he pogut acompanyar al president Quim Torra en dos d'aquests esdeveniments.
El primer va ser a Molló on vàrem resseguir, tot caminant, el Camí de la Retirada fins a Coll d'Ares.
En un emotiu acte vaig parlar amb supervivents d'aquests fets.
Amb les seves expressions quan ho recorden et fas l'idea de la cruesa i de la barbàrie que varen patir milers i milers de homes, dones i nens camí de l'exili i que molts d'ells mai més han pogut tornar.
La setmana passada, el president Torra i el Lehendakari Ibarretxe, visitaven Mas Perxés, darrera seu de la Generalitat republicana on varen fer estada entre d'altres el President Companys i el Lehendakari Aguirre abans de partir cap a l'exili passant pel Coll de Lli.
Sempre he pensat que és bo perdonar, però crec que hem de ser conscients que actualment tenim una part del govern a l'exili i l'altra a la presó essent víctimes d'un judici injust.
Malgrat les adversitats, els entrebancs i la repressió que patim no voldria deixar de recordar les paraules que va dir el president Torra a Coll d'Ares: "no deixem mai enrere tot allò que ens ha fet poble: els nostres drets civils, els nostres drets humans, la democràcia i la no violència.
Siguem conscients que aquests són els valors que ens faran lliures".
La Comissió d'Urbanisme de Girona ha suspès aquest mes i per un període d'un any la concessió de llicències d'obra nova en la franja litoral de la Costa Brava.
Una mesura necessària per reduir l'impacte sobre el paisatge mentre es treballa en una nova ordenació.
La societat ha evolucionat en tots els àmbits des de l'aprovació de la Llei d'Urbanisme de Catalunya de l'any 2002.
Un exemple és el concepte de sostenibilitat, que engloba aspectes econòmics i socials.
Tenim l'obligació d'adaptar la normativa a les noves realitats.
Això vol dir revisar planejaments urbanístics que es van aprovar fa dècades.
La nova Llei de Territori que té en marxa el Departament de Territori i Sostenibilitat va en aquesta línia de reformar el model actual i repensar la legislació vigent en matèria d'ordenació del territori.
L'objectiu prioritari d'aquesta moratòria és preservar el paisatge, però també el litoral amb la nova Llei del litoral, actualment en tràmit.
Des del Govern treballarem colze a colze amb el món local i així ho hem traslladat als seus representants.
Els hem informat sobre els criteris d'aquesta moratòria i que hem de col·laborar en el nou pla director.
Som conscients que tots els municipis tenen les seves particularitats, i per això els acompanyarem en el procés de revisió de cada sòl urbanitzable afectat per trobar l'estratègia més adequada.
És una iniciativa de país que definirà el model urbanístic que volem per a les properes generacions.
No volia deixar passar l'oportunitat de l'últim butlletí del 2018 per fer balanç i alhora parlar de futur.
No es tracta de fer una relació exhaustiva d'actuacions.
Però voldria dir que durant els pocs mesos que porto en el càrrec de delegat del Govern de la Generalitat a Girona he intentat complir amb els meus deures de servidor públic treballant per a tots els gironins i gironines.
He intentat conèixer quines són les necessitats del nostre entorn, perquè és a través del coneixement, que hi podem donar resposta.
Però també cal proximitat, per això cal trepitjar el territori, conscient que encara queda molt camí per recórrer.
A casa nostra tenim empreses, organitzacions, associacions, entitats i professionals dels quals ens podem sentir orgullosos per la seva contribució al desenvolupament de les nostres comarques i per la defensa del territori.
Ho he constatat quan he visitat empreses capdavanteres com Metalquimia, Simon o Pons, que exporten els seus productes arreu, o quan he commemorat aniversaris com el del Consorci del Ter o de les entitats socials Integra i la Fundació Autisme Mas Casadevall, exemples de servei al territori i a les persones.
I podria posar molts altres exemples de feina ben feta.
Però les empreses, entitats i institucions també exigeixen al govern que represento que faci la seva part de feina per afavorir el bon funcionament i el desenvolupament de la nostra societat.
Per això treballem per promoure les infraestructures logístiques i tecnològiques; per millorar els serveis socials, educatius i de salut; per protegir el territori; per afavorir el sector turístic amb programes d'ajuts, o per ajudar els ajuntaments quan ens necessiten, com en els cas de les fortes pluges de la tardor.
Torno a dir que només són uns quants exemples, perquè queda feina per fer.
Per això encaro el nou any amb molts deures, però també amb ganes, il·lusió i compromís per fer-los.
Aquesta inversió correspon al Contracte Programa 2016-2019 que el departament signa amb els ajuntaments i ens comarcals.
Els treballs consisteixen en desbrossar una àrea de 48,57 hectàrees al Coll de Panissars, punt estratègic on històricament s'han produït grans incendis forestals.
L'objectiu ha estat reiterar la necessitat d'anticipar-se a les nevades, preveient que els punts crítics de la xarxa viària gironina comptin amb els recursos necessaris.
Aprovat inicialment el PDU de sòls no sostenibles del litorial de Girona, que es configura com un autèntic Pla de protecció de la Costa Brava.
Aquesta iniciativa té per objectiu accelerar la transformació del teixit empresarial català cap a la indústria 4.0 actuant com la finestreta única en aquest àmbit.
A Girona, els centres que el proper curs seran institut escola són: Llar-Lluís M. Mestres d'Olot, Mare de Déu de Núria/Joan Triadú de Ribes, Vilaromà de Palamós i Caritat Serinyana/Cap de Creus de Cadaqués.
La jornada ha servit per donar a conèixer i impulsar una nova cultura del temps, començant per les administracions públiques del país.
El delegat i els directors territorials s'han reunit en l'últim Consell de Direcció de l'any
Sis de cada deu infants de la Regió de Girona no presenta càries
El delegat i el director d'Empresa i Coneixement visiten les instal·lacions de TMCOMAS
Els nous comptes destinaran 118.208.033€ del pressupost a comarques gironines, un increment del 27% sobre el pressupost del 2017.
La línia d'atenció contra la violència masclista va registrar 753 trucades de comarques gironines el 2019.
Les accions del projecte avancen a bon ritme amb l'inici de la formació conjunta entre bombers de banda i banda de la frontera.
És una de les set àrees protegides de la Mediterrània que participa al projecte europeu INTERREG MPA Engage.
Els acords donen llum verda a les obres per millorar el sanejament de Sant Feliu de Guíxols, Roses i Empuriabrava.
Les alternatives plantegen una via d'un carril per sentit de la circulació entre la sortida actual de Bracons de la C-37 i la futura variant d'Olot.
Per primera vegada a Catalunya, un pla pilot de certificats de professionalitat forma 40 persones a l'Institut Cendrassos.
El delegat del Govern i els responsables d'Empresa i ACCIÓ a Girona visiten l'empresa Aigua Vilajuïga
S'obre una bossa d'ajuts per fomentar la participació de l'alumnat en concursos internacionals tecnològics i científics
Els graduats en FP tenen un percentatge d'atur 4 vegades inferior que la mitjana de joves de Catalunya
S'està fent un estudi de propagació d'onatge per definir la solució tècnica que després s'incorporarà al projecte d'obres.
L'OAC de Girona ha realitzat 1.600.000 tràmits des que es va obrir l'Oficina el juny.
El Departament d'Educació crearà el proper curs 2020-2021 el tercer institut a Palafrugell, l'Institut Nou Palafrugell.
S'han presentat les mesures a executar aquest 2020, proposades i acordades en el marc de la Taula de cogestió marítima.
Les vendes de Girona a l'exterior l'any 2019 sumen 5.782,4 milions d'euros.
L'alimentació i els productes farmacèutics són els sectors que més creixen.
En concret, a la demarcació s'han atorgat els ajuts a un total de 8 ens de les comarques del Baix Empordà, Garrotxa, Selva, Pla de l'Estany i Ripollès.
En total estan previstes prop de 620 actuacions en lleres fluvials, 280 a la demarcació de Girona.
Conseller Buch: "Els fets delictius han disminuït a les dues àrees policials de La Selva"
Els usuaris valoren amb un excel·lent l'atenció rebuda a l'Oficina d'Atenció Ciutadana
Es crea el Gabinet Territorial de Coordinació d'Emergències al consell de direcció de febrer
Té la finalitat d'assegurar els mínims d'una vida digna a les persones i a les unitats familiars.
Les obres d'emergència s'inicien la primera setmana de maig als dos ports.
El grup de treball ha de crear un procés de manera imminent per establir uns criteris que donen seguretat als municipis a l'hora de desenvolupar plans de desconfinament.
El sector públic augmenta la seva actuació per endavant a la crisi sanitària i tot això és traduït en un augment del consum públic del 7,3% el 2020.
La prestació és de 200 euros en un pagament únic i serà compatible amb altres ajudes.
La línia permet atorgar préstecs directius de l'ICF a les autoritats i empreses afectades per la Covid-19, i avalarà els crèdits i préstecs atorgats per les entitats financeres.
Es destinaran els recursos procedents d'herències intestades a finançar despeses sanitàries i assistencials ocasionades per la crisi del coronavirus.
Es crea un grup de treball per a la producció catalana de subministraments destinats a lluitar contra el coronavirus
80 empreses de les comarques gironines ja s'han readaptat per fabricar productes per fer front al coronavirus
Salut millora els mapes interactius COVID-19 que proporcionen informació actualitzada sobre la pandèmia
Són ajuts directes per pagar un màxim de 6 mensualitats de lloguer, des d'abril a setembre.
L'obertura en el curs actual serà en la Fase 2 de desescalada, de manera voluntària.
El Departament ha creat una ajuda destinada a donar suport a productors afectats i, al mateix temps, ajudar als sectors socials més castigats per la crisi econòmica i social.
L'arranjament de la balisa i construcció de blocs de formigó de Sant Feliu té un cost d'1'7 milions, i la rehabilitació de l'estació marítima i la recuperació de la Pedrera de Palamós suposa una inversió de 867.000 euros.
El conseller ha visitat la recta final de les obres per restituir el funcionament de la planta, interromput pel temporal Gloria.
El Departament quadruplica el pressupost per a beques i hi destina 4,65M€ perquè fins a 40.000 infants i adolescents de famílies en situació de vulnerabilitat puguin participar en activitats de lleure.
Commemoració institucional telemàtica del Dia d'Europa a Girona
Primer cable submarí de connectivitat internacional per a Catalunya
Les oficines de l'Agència Tributària de Catalunya tornen a obrir l'1 de juny
Ha destacat que el Govern català ha multiplicat per quatre els recursos destinats a beques durant una visita al casal d'estiu de Torroella de Montgrí.
S'han restituït les diferents infraestructures afectades i s'han millorat les condicions hidràuliques de la sortida del rec del Molí, el qual drena les aigües de la plana d'Ullà.
La Generalitat a Girona torna a oferir atenció presencial a la ciutadania, amb noves mesures de protecció i amb cita prèvia com a condició indispensable.
El Gabinet, que s'ha reunit setmanalment des de l'inici de la pandèmia, convocarà reunions extraordinàries sempre que sigui necessari.
L'objectiu és aportar operativitat i eficàcia a aquest àmbit estratègic, aixecar més recursos i garantir la plurisdisciplinarietat, expertesa i suficiència dels recursos humans.
Una flota de vint autobusos de Moventis promocionarà la Costa Brava dins del territori català.
Aquests préstecs s'emmarquen en l'estratègia de la Generalitat per reforçar la competitivitat de la companyia industrial de 350 treballadors a la comarca del Ripollès.
El Govern aprova l'estratègia 'Catalunya 2022' per liderar el futur del país després de la Covid-19
Els estudiants de les universitats públiques pagaran un 30% menys en els estudis de grau i màster a partir del pròxim curs
El Govern destina 2,4 milions d'euros a la reparació dels danys estructurals causats pel temporal Gloria al port de Blanes
La previsió és que l'heliport passi a ser un dels actius de vol nocturn en tot el territori català.
La Generalitat inverteix dels 19,5M€ destinats a les comarques gironines, 10,5M€ per accelerar el desplegament de la xarxa de fibra òptica a l'Empordà.
La portaveu del Govern ha considerat un encert que el Premi a la Millor Iniciativa Social hagi estat per al col·lectiu de sanitaris, cuidadors de residències i equips d'emergències, protecció civil i cossos policials de Banyoles.
Enguany, a causa de la situació excepcional de pandèmia per la Covid-19, l'accés ha quedat restringit als representants de les institucions organitzadores.
La consellera ha participat a Palamós en la presentació d'un projecte per divulgar el peix de llotja i la cuina de la Costa Brava.
L'incendi de Caldes de Malavella és l'únic que ha superat les 10 hectàrees de superfície afectada.
El curs ha començat amb totes les mesures de prevenció i amb reforços Covid-19, per fer front a les circumstàncies excepcionals generades per la pandèmia.
La Delegació del Govern participa en l'ofrena floral al president Irla
Territori licita les obres de rehabilitació i millora del pont de la C-252 a Verges per un valor de 4 MEUR
La xarxa Ofideute creix amb un nou punt a la Bisbal d'Empordà
Amb el meu nomenament el 20 de juliol va cloure un període de més de vuit mesos sense delegat del govern de la Generalitat a les comarques gironines, arran de l'aplicació de l'article 155.
Voldria primer de tot tenir un record per l'anterior delegat, Eudald Casadesús, i tots els càrrecs cessats injustament.
Ells van ser els primers damnificats per unes decisions immorals i èticament reprovables.
Aprofito per desitjar-los molts encerts en les seves noves etapes professionals.
També vull reconèixer i agrair el comportament admirable i exemplar dels treballadors i treballadores de la Generalitat a Girona, que durant aquests mesos d'incertesa i desànim no han defallit i han continuat treballant a favor de la ciutadania i dels pilars que sostenen l'Estat del benestar.
Mai els estaré prou agraït d'haver continuat fent la feina en uns moments d'especial dificultat.
Assumeixo aquesta nova etapa de la meva vida com un repte per treballar pel nostre país –i la Catalunya dels nostres fills i néts- i especialment per les comarques gironines, la terra que estimo.
Vull que la Generalitat continuï sent una administració propera, àgil, transparent, que posi les coses fàcils als gironins i gironines, que vegin en nosaltres una solució i no un problema a resoldre.
Aquest serà un dels meus principals objectius al capdavant d'aquesta delegació del Govern.
No vull oblidar-me dels alcaldes, alcaldesses i dels regidors i regidores de tots i cadascun dels nostres municipis.
També treballaré incansablement per ells.
Sóc conscient que la seva tasca sovint depèn de les decisions que prenen els diferents departaments de la Generalitat.
Personalment, veig la figura del delegat del Govern català com la prolongació de la política de la Generalitat al territori.
Vull que sàpiguen que sempre em tindran al seu costat per a defensar el millor pel seu poble, vila o ciutat.
La Generalitat sense ells no tindria raó de ser.
I finalment m'adreço als sectors econòmics i socials, principals motors de les comarques gironines.
Posaré tot el meu esforç perquè les polítiques que apliqui el govern siguin coherents amb les seves necessitats i que alhora els serveixin d'incentiu per a continuar creixent i creant riquesa, que és sinònim de qualitat de vida i de servei per tots els gironins i gironines.
No són moments fàcils com a país, l'Estat espanyol pren decisions que sovint costen o directament no podem entendre.
Ens cal unitat per a tirar endavant.
Estic fermament convençut que amb la unitat i l'esforç de tots plegats farem que Catalunya i especialment les nostres comarques siguin un referent de convivència i de prosperitat per a conquerir les llibertats democràtiques.
Aquest dijous 19 de desembre, la justícia espanyola ha quedat en evidència quan el Tribunal de Justícia de la Unió Europea ha donat la raó a Oriol Junqueras dictaminant que tenia immunitat des del moment en què va ser escollit eurodiputat, corregint la decisió del Tribunal Suprem, que li va negar aquest dret mantenint-lo en presó preventiva.
El Suprem va vulnerar els drets de Junqueras com a eurodiputat i en els pròxims dies s'haurà de tornar a pronunciar, així doncs, té una nova oportunitat de resoldre aquest atzucac.
La sentència del Tribunal de la Unió Europea també pot repercutir directament a la situació del president Carles Puigdemont i del conseller Toni Comin, a qui ja s'ha aixecat la prohibició d'entrada al Parlament Europeu, i esperem que puguin prendre possessió de l'escó d'eurodiputats aviat.
Si tot això no fos prou per demostrar la judicialització de la política a Espanya, poc després de fer-se pública la resolució del Tribunal Europeu, el Tribunal Superior de Justícia de Catalunya sentenciava a un any i mig d'inhabilitació al president Quim Torra per desobediència a la junta electoral.
És la primera vegada que es condemna a un president de la Generalitat en actiu, i ha estat per una pancarta i uns llaços grocs.
Per això em pregunto on vol arribar aquest Estat demofòbic i la seva justícia.
Torna a arribar Nadal i un any més els presos polítics i els exiliats no podran celebrar-ho amb les seves famílies, ho hauran de fer tancats o lluny de casa.
L'aval del Tribunal de la Unió Europea ens carrega de raons per reclamar, una vegada més, la seva llibertat i el seu retorn.
Esperant que el 2020 compleixi aquests anhels, us desitjo Bones Festes!
El temporal 'Glòria' passarà a la història com un dels més devastadors que ha viscut Catalunya els últims temps.
Tot el país s'ha vist afectat, aquest mes de gener, per la virulència del vent, la pluja, les onades i la força dels rius.
Durant els dies de temporal, i fins que l'alerta no es va desactivar, des de la delegació de la Generalitat a Girona vam estar seguint, minut a minut, com avançava la borrasca.
Durant aquest temps les reunions operatives amb els directors i directores dels serveis territorials, els responsables de l'ACA, la Diputació de Girona, els diferents cossos de seguretat i emergències; Mossos d'Esquadra, Bombers, SEM, Protecció Civil, Agents Rurals, així com altres actors implicats en l'alerta, van ser contínues.
En elles valoràvem l'estat de l'emergència i preníem les decisions que conjuntament ens semblaven més oportunes, principalment per garantir la seguretat de la ciutadania.
El contacte amb els alcaldes i alcaldesses de la demarcació també va ser constant durant l'episodi, i ho segueix essent ara, quan un cop acabat el temporal toca reunir-nos per valorar els danys.
Per aquest motiu hem convocat consells d'alcaldies a totes les comarques gironines per valorar els efectes del temporal, fer balanç de les actuacions i parlar dels aspectes a millorar i finalment, buscar solucions per tornar a la normalitat com més aviat millor.
La suma econòmica dels desperfectes serà elevada i malgrat tota la prevenció que es va intentar fer, hem de lamentar víctimes mortals, el meu condol a les famílies.
Des d'aquí vull agrair a tots els alcaldes i alcaldesses, cossos de seguretat i emergències, voluntaris i ciutadans, la seva ajuda durant aquest episodi tan complicat.
La solidaritat i la col·laboració de tots i totes ha estat un factor clau.